નવી દિલ્હીઃ CBSEમાં ધોરણ 12ના પરિણામો જાહેર થઈ ગયા છે. કુલ પરિણામ 83.01 ટકા આવ્યું છે, જે ગત વર્ષ કરતાં 1 ટકા વધુ છે. તમામ રીઝનના પરિણામ સેન્ટ્રલ બોર્ડ ઓફ સેકેન્ડરી એજ્યુકેશને એક સાથે જ જાહેર કર્યા છે. જેમાં સૌથી વધુ ત્રિવેન્દ્રમનું 97.32 ટકા, ચેન્નાઈનું 93.8 ટકા અને દિલ્હીનું 89 ટકા પરિણામ આવ્યું છે. આ વખતે ટોપ-3 પોઝિશનમાં વિદ્યાર્થિનીઓએ બાજી મારી છે. નંબર-1 પોઝિશન પર મેઘના શ્રીવાસ્તવ, નંબર-2 પર અનુષ્કા ચંદ્રા અને નંબર-3 પર ચાહત બોધરાજ છે. મેઘનાને 499, અનુષ્કાને 498 જ્યારે ચાહતને 497 માર્ક મળ્યાં છે. પરિણામ CBSEની વેબસાઈટ cbseresults.nic.in અને cbse.nic.in પર જાહેર થયા છે. આ વખતે CBSEના 12મા ધોરણનું પરિણામ www.google.com ગૂગલના સર્ચ પેજ પર પણ ઉપલબ્ધ છે.